16. ΠΡ ΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 8 της 9/19 Ιαν. 1963 (ΦΕΚ Α΄ 4) Περί συστάσεως παρά τη Εθνική Τραπέζη της Ελλάδος λογ/σμού υπό τον τίτλον «ΔΕΗ – Ειδικός Λογαριασμός Ασφαλίσεως Μηχανικών ΔΕΗ». Λαβόν υπ’ όψιν: α)Εισήγησιν των Υπουργών Εργασίας και Βιομηχανίας. β)Την ανάγκην συμπληρώσεως της συνταξιοδοτικής προστασίας των διπλωματούχων μηχανικών και υπομηχανικών της Δημοσίας Επιχειρήσεως Ηλεκτρισμού (Δ.Ε.Η.), των μη ησφαλισμένων εις το «Ίδρυμα Κοινωνικών Ασφαλίσεων (Ι.Κ.Α.) κλπ.», αποφασίζει: Άρθρ.1.-1.Συνιστάται παρά τη Εθνική Τραπέζη της Ελλάδος Λογαριασμός επ’ ονόματι της ΔΕΗ υπό τον τίτλον «ΔΕΗ – Ειδικός Λογαριασμός Ασφαλίσεως Μηχανικών Δ.Ε.Η.» αποκαλούμενος εν τοις επομένοις, χάριν συντομίας Λογαριασμός, υπαγόμενος υπό την εποπτείαν και τον έλεγχον του Υπουργείου Εργασίας. 2.Σκοπός του Λογαριασμού είναι η χορήγησις περιοδικών παροχών εις τα παρ’ αυτώ ασφαλιζόμενα πρόσωπα εις περίπτωσιν αναπηρίας ή γήρατος ως και εις τα μέλη οικογενείας αυτών, εν περιπτώσει θανάτου, κατά τας ειδικωτέρας διατάξεις του παρόντος. 3.Η διοίκησις και διαχείρισις του Λογαριασμού ενεργείται παρά τριμελούς Επιτροπής συγκροτουμένης δι’ αποφάσεως του Υπουργού Εργασίας και αποτελουμένης εξ ενός ανωτάτου ή ανωτέρου υπαλλήλου του Υπουργείου Εργασίας, ως Προέδρου, ενός εκπροσώπου των ησφαλισμένων, υποδεικνυομένου υπό του Συλλόγου Διπλωματούχων Μηχανικών Δ.Ε.Η. και ενός εκπροσώπου της Δ.Ε.Η., υποδεικνυομένου υπό του Διοικητικού Συμβουλίου της Δ.Ε.Η. Άρθρ.2.-1.Εις την ασφάλισιν του Λογαριασμού υπάγονται υποχρεωτικώς από 1ην Ιαν. 1963 οι παρά τη Δ.Ε.Η. υπηρετούντες εκάστοτε διπλωματούχοι μηχανικοί και υπομηχανικοί, οι μη ησφαλισμένοι εις τον Κλάδον Συντάξεων του Ι.Κ.Α., ή του Ταμείου Ασφαλίσεως Προσωπικού Η.Ε.Α.Π. και Ε.Η.Ε. ή του Ταμείου Συντάξεων Προσωπικού Ηλεκτρισμού Θεσσαλονίκης ή του Ταμείου Ασφαλίσεως Δημοτικών και Κοινοτικών Υπαλλήλων ή των Δικτύων ΣΕΚ – ΣΠΑΠ. 2.Πόροι του Λογαριασμού είναι: α)Εισφορά των ησφαλισμένων εκ 4% των πάσης φύσεως τακτικών μηνιαίων αποδοχών των, παρακρατουμένη παρά της ΔΕΗ κατά την καταβολήν τούτων. β)Συνεισφορά της Δ.Ε.Η. εκ 5% των πάσης φύσεως τακτικών μηνιαίων αποδοχών των εκ του προσωπικού της υπαγομένων εις την ασφάλισιν του Λογαριασμού, αποδιδομένη, μερίμνη ταύτης, μετά της εισφοράς των ησφαλισμένων εντός του επομένου μηνός. (Μετά την σελ. 224,188) Σελ. 224,1881 362-081 Δημόσια Επιχείρηση Ηλεκτρισμού 13.Δ.η.16 γ)Οι τόκοι και πάσης φύσεως πρόσοδοι της περιουσίας του Λογαριασμού. δ)Πάσα εκ χαριστικής αιτίας κτήσις του Λογαριασμού. 3.Η κατά την προηγουμένην παράγραφον εισφορά ησφαλισμένου και εργοδότου δεν καταβάλλεται επί του τμήματος των αποδοχών του υπερβαίνοντος το διπλάσιον του εκάστοτε βασικού μισθολογικού κλιμακίου τακτικού διπλωματούχου μηχανικού, το πρώτον προσλαμβανομένου εις την Δ.Ε.Η. Σελ. 224,1882 362-082 13.Δ.η.16 Δημόσια Επιχείρηση Ηλεκτρισμού Άρθρ.3.-1.Δικαιούται συντάξεως εκ του Λογαριασμού ο ησφαλισμένος: α)Εν περιπτώσει παραιτήσεως μετά την συμπλήρωσιν του 55ου έτους της ηλικίας και 25ετούς τουλάχιστον υπηρεσίας εν ασφαλίσει. β)Εν περιπτώσει αναπηρίας, ένεκα νόσου σωματικής ή πνευματικής διαπιστουμένης υπό των Υγειονομικών Επιτροπών του Ι.Κ.Α., καθιστώσης τούτον ανίκανον προς εκτέλεσιν της υπηρεσίας του, μετά την συμπλήρωσιν 10ετούς τουλάχιστον υπηρεσίας εν ασφαλίσει ή ανεξαρτήτως χρόνου ασφαλίσεως, εάν η αναπηρία οφείλεται εις βίαιον συμβάν επελθόν εν τη εκτελέσει της υπηρεσίας ή εξ αφορμής ταύτης. γ)Εν περιπτώσει απολύσεως λόγω καταργήσεως θέσεως, μετά την συμπλήρωσιν 15ετούς τουλάχιστον υπηρεσίας εν ασφαλίσει. 2.Εν περιπτώσει θανάτου ησφαλισμένου έχοντος συμπληρώσει 10ετή τουλάχιστον εν ασφαλίσει υπηρεσίαν ή ανεξαρτήτως χρόνου ασφαλίσεως εάν ο θάνατος οφείλεται εις βίαιον συμβάν επελθόν εν τη εκτελέσει της υπηρεσίας ή εξ αφορμής ταύτης, ως και εν περιπτώσει θανάτου συνταξιούχου λόγω γήρατος ή αναπηρίας, δικαιούνται συντάξεως τα μέλη οικογενείας του θανόντος τα υπό της νομοθεσίας του Ι.Κ.Α. οριζόμενα, ως δικαιούμενα συντάξεως, λόγω θανάτου του προστάτου αυτών ησφαλισμένου ή συνταξιούχου λόγω γήρατος ή αναπηρίας. 3.Προκειμένου περί των κατά την έκδοσιν της παρούσης υπηρετούντων, θεμελιούται δικαίωμα συντάξεως, εφ’ όσον συνεπλήρωσαν ή θέλουν συμπληρώσει το όριον ηλικίας και 15ετή τουλάχιστον υπηρεσίαν εν ασφαλίσει. Οι εκ των ανωτέρω μη συμπληρούντες κατά την έξοδόν των 15ετή υπηρεσίαν εν ασφαλίσει, δύνανται να αναγνωρίσουν πλασματικόν χρόνον προς συμπλήρωσιν της 15ετίας και μέχρι 5 ετών κατ’ ανώτατον όριον, επί καταβολή δι’ έκαστον αναγνωριζόμενον μήνα προσθέτου εισφοράς 9% επί των υποκειμένων εις εισφοράς μηνιαίων αποδοχών των. Άρθρ.4.-1.Το ποσόν της υπό του Λογαριασμού χορηγουμένης μηνιαίας συντάξεως αποτελείται: α)Εκ βασικού ποσού ίσου προς τα 25% του συνταξίμου μισθού και β)Εκ προσαυξήσεως ίσης προς 3,2 του συνταξίμου μισθού δι’ έκαστον έτος υπηρεσίας εν ασφαλίσει πέραν των δέκα πέντε ετών, προκειμένου δε περί συντάξεως λόγω αναπηρίας πέραν των 10 ετών και μέχρι συμπληρώσεως κατ’ αμφοτέρας τας περιπτώσεις των 80% του συνταξίμου μισθού κατ’ ανώτατον όριον. 2.Το ποσόν της συντάξεως μετά των προσαυξήσεων εν περιπτώσει αναπηρίας οφειλομένης εις εργατικόν ατύχημα δεν δύναται να είναι κατώτερον των 50% του συνταξίμου μισθού. 3.Το ποσόν της συντάξεως λόγω αναπηρίας δεν δύναται να είναι κατώτερον προκειμένου μεν περί μερικής αναπηρίας του ποσού του αναλογούντος εις 20ετή χρόνον ασφαλίσεως, προκειμένου περί διαρκούς ολικής αναπηρίας του ποσού του αναλογούντος εις 25ετή χρόνου ασφαλίσεως. 4.Ως προς τα ποσοστά κλπ. συντάξεως των μελών οικογενείας, εφαρμόζονται αναλόγως αι οικείαι διατάξεις της νομοθεσίας του Ι.Κ.Α. 5.Ως συντάξιμος μισθός δια τον κατ’ εφαρμογήν της παρούσης υπολογισμόν της απονεμητέας συντάξεως και τον καθορισμόν του ποσού των καταβαλλομένων τοιούτων θεωρείται και λαμβάνεται υπ’ όψιν ο μέσος όρος των εκάστοτε εις εισφοράς υποκειμένων αποδοχών του τελευταίου δωδεκαμήνου μη συμπεριλαμβανομένων των δώρων εορτών. Άρθρ.5.-1.Ως χρόνος υπηρεσίας εν ασφαλίσει κατά την έννοιαν του παρόντος, αναγνωρίζεται και ο χρόνος της προηγουμένης παρά τη Δ.Ε.Η. υπηρεσίας των ησφαλισμένων, ως και ο χρόνος υπηρεσίας παρά ταις Εταιρείαις Εμπάσκο, Έντισον, Μέρτζαντ Μακ Λέλλαντ, ΟΛ-ΚΟ Φαουντέσιον κατά την παρά των Εταιρειών τούτων εκτέλεσιν έργων της Δ.Ε.Η. επί καταβολή μηνιαίας ειδικής εισφοράς 2% των εις ασφαλιστικήν εισφοράν υποκειμένων αποδοχών, επί χρονικόν διάστημα τριπλάσιον του προς αναγνώρισιν χρόνου, εκ της οποίας 0,90% βαρύνει τον ησφαλισμένον και 1,10% την Δ.Ε.Η. Άρθρ.6.-Ο δια της παρούσης συνιστώμενος Λογαριασμός και οι όροι λειτουργίας τούτου (δικαιώματα και υποχρεώσεις) θέλουσιν αποτελέσει στοιχεία της δοθησομένης οριστικής λύσεως του γενικωτέρου θέματος της ασφαλίσεως του Προσωπικού της Δ.Ε.Η. Μέχρι της οριστικής λύσεως τα εκ της λειτουργίας του Λογαριασμού προκύπτοντα τυχόν ελλείμματα καλύπτονται υπό της Δ.Ε.Η. Άρθρ.7.-1.Η εσωτερική υπηρεσία του Λογαριασμού διεξάγεται δια των υπηρεσιών της Δ.Ε.Η. 2.Αι πάσης φύσεως πληρωμαί του Λογαριασμού ενεργούνται υπό της Εθνικής Τραπέζης της Ελλάδος δι’ επιταγών της Δ.Ε.Η. εκδιδομένων βάσει αποφάσεων της κατ’ άρθρ. 2 παρ. 3 της παρούσης Επιτροπής. Άρθρ.8.-Δι’ αποφάσεως του Υπουργού Εργασίας εκδιδομένης μετά γνώμην του παρά τω Υπουργείω Εργασίας Συμβουλίου Κοινωνικής Ασφαλίσεως θέλει ρυθμισθή παν θέμα ως και πάσα λεπτομέρεια αναγκαία δια την εφαρμογήν του παρόντος. Η παρούσα πράξις θέλει κυρωθή νομοθετικώς μερίμνη του επί της Εργασίας Υπουργού. (Αντί της σελ. 224,19(β) Σελ. 224,19(γ) 342-029 Δημόσια Επιχείρηση Ηλεκτρισμού 13.Δ.η.16 